JohanHeinsen/ENO huggingface dataset:
Lolland-Falsters Stifts-Tidende, 1842-08-06
J Fortegnelsen maa være en Feil, da der differerer 1 imellem Totalsummen og den specielle Angivelse. Blandt Udlændingene vare 9 Finlændere, 3 Englændere, hvoriblandt den berømte Admiral Ross, 5 Tydskere, 1 Franskmand, i Hollænder og 3 Russer. Det er en sand Glæde at see, hvorledes Videnskaben forener Mænd fra alle Europas Lande til et fælleds Maal, og det maa være os Nordboere endnu mere behageligt at erfare, at de fleste af disse Udlændinge, om Finlænderne ville vi nu ikke tale, vare de nordiske Tungemaal saa mægtige, at de ret vel kunde følge Foredragene. De danske Sange, der ere offentlig meddeelte, ere af Etatsraad O. Bang, med Undtagelse af den til Kongen af Danmark. J Tidens Storm, i Lynets Flamme o. s. v., der er af den svenske Digter, Hofmarskal Beskow, der ogsaa skal have forfattet de svenske Sange. Som Beviis paa Nødvendigheden af, at der gjøres noget for Danmarks Hesteavl, omtaler Generalkrigscommissair Dr. Neergaard den Forlegenhed man har været i for at skaffe Kongen de allernødvendigste Heste til eget Brug, saa man har hvert Øieblik, paa Statens Bekostning, og dog forgiæves, maattet sende Emissairer omkring i Landet for at opsøge slige Heste, ja Trangen er endog saa stor, at Hans Majestæt nylig ved sin Overstaldmester har maattet tilbytte sig af en Privatmand en, saavidt vides, fjortenaarig Ridehoppe for en anden Hest, som hiins Eier udsøgte sig paa den kongelige Stald. Denne hartad utrolige Forlegenhed og Nød, for at skaffe Hs. Majestæt de fornødne Brugsheste, er saa meget uforklarligere, da Landet for ikke længe siden eiede et berømt National-Stutteri, som nu er hedengangen til vore Naboer, og derhos et Fuldblods-Stutteri, som endnu existerer, der har kostet Landet store, store Summer, uden at det formaaer at yde en eneste Ridehest eller et eneste Par Kjøre heste til Hs. Majestæts eget Brug, selv om man dertil vilde anvende de dyrekjøbte Standyr, end mindre fremvise, efter halvandet Decenniums Virken, en eneste national Fuldblodshingst, der kan afløse de fra Udlandet indkjøbte, endog kun maadelige Fuldblodsbeskelere. (Fædrel.)
Lolland-Falsters Stifts-Tidende, 1842-08-06
Fra Aarhuus skrives under 31te Juli i Aalb. Av." Dampskibet Jris", som igaar Eftermiddags Kl. 5 kom hertil med 52 Passagerer, afgik paa den længe omtalte Lysttour Kl. 6. Det gjorde førsten Svingning op under Skolebakken, over til Mols, og fulgte Kysten lige ned til Ruinerne af Callo Slot, derpaa tilbage til Mindehovedet, hvor det gjorde et brillant Sving over til Marselisborg og nedad den yndige Skovkyst, og naaede endelig Havnen Kl. 91, ombord herskede stor Munterhed, og Sangen af den talrige Menneskemængde ombord gjenlød langt over Herthas yndige Bugt. – Jris afgik herfra idag med 63 Passagerer.
Lolland-Falsters Stifts-Tidende, 1842-08-06
Om den flensborg-husumske Jernbane yttres i en Skrivelse fra Kjøbenhavn i Dannevirke: Skalder komme Noget ud af Sagen, saa er der ingen Tid at spilde. Vi skulde mene, at Kongens forestaaende Ophold paa Før kunde give en passende Anledning til at fremme Sagen. Naar Hs. Majestæts Opmærksomhed blev henledet derpaa, vilde han maaskee tage den nære Husums Rhed i Øiesyn, og Vedkommende vilde da have den bedste Leilighed til at gjøre ham bekjendt med Localiteterne og bevise ham Sagens Udførlighed, samt af hvor stor Vigtighed den er baade for Slesvigs Qvæg handel og Fyens Smørproduction, der, begunstigede af de nye engelske Toldlove, ville ved en directe Forbindelse med England faae et ganske andet Opsving, end de nu have, og give et ganske andet Udbytte, end de nu give.
Lolland-Falsters Stifts-Tidende, 1842-08-06
Hs. Majestæt har, ifølge Menneskevenners Ønske, allern, tilladt, at der maa stiftes et saakaldet Fængselsselskab, hvis Formaal skal være, at virke til Fangernes moralske Forbedring og at drage Omsorg for løsladte Fangers Beskjæftigelse og Anvendelse i Borgersamfundet. Ogsaa har Hs. Maj. resolveret, at der til Brug for Arrestanterne i Kbhvns. Straffeanstalter ikke bør savnes Bibler, Ny-Testamenter, Psalmebøger og andre religieuse Skrifter, der kunne tjene til Fangernes Opbyggelse, og at saadanne bør anskaffes paa det Offentliges Bekostning. Endvidere er det Hs. Maj. allerh. Villie, at ogsaa de i Politiarresterne værende Fanger, for saavidt ikke derved for Enkeltes Vedkommende maatte haves særlig Betænkelighed, skulle gives Leilighed til at bivaane Gudstjenesteen, hvisaarsag dertil skal en særdeles Præst ansættes. Fremdeles har Hs. Maj. allern, besluttet, at samtlige Tugt- og Forbedringshuusfanger af Qvindekjønnet. skulle samles i Søvæsthuset, og et Forsøg dermed anstilles, hvorvidt de fremtidigen kunne stilles under qvindeligt Tilsyn. Tillige er Cancelliet paalagt, at naar den bifaldte Tilbygning af Politiarresterne er tilendebragt, da ingen under Undersøgelse værende Fange sættes i samme Fængsel som allerede Domfældte, ligesom og at der drages Omsorg forat de Arrester, som benyttes om Vinteren, saavidt (Col. Tid.) muligt opvarmes.
Lolland-Falsters Stifts-Tidende, 1842-08-06
Digteren Uhland er i Torsdags ankommen (Dagen.) til Kjøbenhavn.
Lolland-Falsters Stifts-Tidende, 1842-08-06
Udgiveren af Den Frisindede skal af Politier være bleven underrettet om, at han maa see sig om en anden Redacteur, da hans hidtilværende, Hr. Preisler, er bleven arresteret for en Politie(O. Th. Av.) forseelse.
Lolland-Falsters Stifts-Tidende, 1842-08-06
J contante Penge skal der for Øieblikket beroe i Banken ikke mindre end 9 Millioner Rbd. (Aarh. Av.)
Lolland-Falsters Stifts-Tidende, 1842-08-06
Den 15de Juli udgjorde Bidragene til de Brandlidte i Hamborg 3,630,000 Mk. Banco. Hand. Tid." meddeler, at paa Great-WesternDampskibsfartsselskabets Værft i Bristol er nu blevet et Jerndampskib færdigt, som de engelske Blade endog troe at kunne regne blandt Verdens Undere. Det har 1000 Hestes Kraft og 3600 Tons Drægtighed, fører 6 Master, er 325 Fod langt, 51 bredt og 33 dybt. J Hoved-Salonen kunne 380 Personer paa eengang spise til Middag, og for 360 Passagerer findes beqvemme Sovesteder. Skibet vil indtage 1000 Tons Kul og føre en Besætning af 130 Mand.
Lolland-Falsters Stifts-Tidende, 1842-08-06
Nykjøbing den 6te Aug. Blandt de Transport- og Befordringsmidler, der for nærværende Tid meest benyttes, hører udentvivl det Flensborger Jerndampskib Dronning Caroline Amalie, og det kan heller ikke nægtes, at dette velindrettede og hurtigseilende Skib med Føie bør nyde Publicums Jnteresse. Men dersom denne ikke skal føl nes, da bliver det uomgængelig nødvendigt for Rhederiet og dem, der forøvrigt føre nogetsomhelst Tilsyn paa Skibet, at lægge Mærke til de Klager, der blive fremsatte, og dernæst at afhjælpe dem forsaavidt de findes grundede. Vi have derfor anseet det for vor Pligt at offentliggjøre et Par bemærkninger, der tildeels grunde sig paa egen Erfaring, og vi ville haabe, at Rhederiet og andre Vedkommende ville finde det saavel i egen som de Reisendes Jnteresse ikke at lade dem blive upaaagtede.
Lolland-Falsters Stifts-Tidende, 1842-08-06
Udenlandske Efterretninger. Kongen af Frankrig aabnede den 26de Juli Kamrene med en meget kort Throntale, som uden at berøre de øvrige politiske Spørgsmaal blot opfordrede Folkets Repræsentanter til i Forening med Regjeringen at raadslaae om Midler til at sikkre Frankrigs Ro og Lykke under hans Sønnesøns Mindreaarighed, naar det maatte behage Gud at kalde ham selv til sig. J de følgende Dage indtil den 29de beskæftigede Deputeretkammeret sig kun med at udvælge Præsidenter og Secretairer for de 9 sædvanlige Comiteer, hvorved de Conservative syntes at have en temmelig betydelig Overvægt, og ved at prøve de Deputeredes Fuldmagter og Valgenes Gyldighed, hvilket endnu vilde medtage nogle Dage. De forskjellige Partier have holdt flere private Sammenkomster for at aftale den Fremgangsmaade, de under Forhandlingerne ville følge. Det er saaledes blevet afgjort, at alle de Conservative ville ved Præsidentvalget forene deres Stemmer paa Sauzet. medens alle de Liberale ville stemme paa Odillon. Barrot. De enkelte Partier af Oppositionen ere enige om, at de ikke af politiske Hensyn ville være Regjeringen imod ved Regentskabspørgsmaalets Afgjørelse, men at de herfra ganske ville afsondre de politiske Partispørgsmaal, navnlig Kampen imod det Guizotske Ministerium, som de endnu haaber at kunne styrte, kun ere de uenige om den rette Tid til at foretage et Hovedangreb paa samme. Jen Forsamling af de heftigste Liberale Lyderste Venstre) hos Hr. Odillon Barrot blev det besluttet at gribe en Leilighed til et saadant Angreb førend Regentskabsspørgsmaalet kommer til Forhandling, da man troede, at Ministeriet for en Tid vilde slutte Forhandlingerne umiddelbar efter dette Spørgsmaals Afgjørelse; men de mere Moderate (venstre Centrum ere i en anden Forsamling blevne enige om at opsætte den politiske Kamp til efter Regentskabssagen. Hr. Thiers gjorde sig nu megen Umage for at forene begge disse Forsamlinger til en fælleds Beslutning, og man tvivlede ikke om, at det jo vilde lykkes ham, da han havde bevirket, at begge havde udvalgt Comiteer, som i Forening skulde drøfte denne Sag for at tilveiebringe Eenstemmighed. - Hovedredacteuren af Bladet Gazette de France er den 29de Juli for en Artikkel om Regentskabspørgsmaalet dømt til 2 Aars Fængsel og en Mulkt paa 24,000 Francs.
Lolland-Falsters Stifts-Tidende, 1842-08-06
Det engelske Parlament skal udsættes (prorogeres) til den 10de August. Hr. Roebuck har atter gjort et Forslag til for Fremtiden at hindre de store Bestikkelser og andre uretmæssige Midler, som ere blevne brugte ved de sidste Valg, men uagtet Ministeren Robert Peel paa en Maade understøttede Forslaget, faldt det dog igjennem med 136 Stemmer mod 47. Bladet Sun bemærker i Anledning af dette Udfald: Premierministeren hialp Hr. Roebuck at plante et Træ, som engang vil bære gode Frugter. Det skader ikke, at Forslaget nu er faldet igjennem, thi de forenede Conservative og Liberale ville ikke være istand til at forhindre, at det igjen kommer frem. Den sande Vigtighed af denne Undersøgelse bliver ikke i ringeste Maade svækket ved Husets Vægring for derpaa at grunde en umiddelbar Forholdsregel. Alt, hvad vi ventede deraf, er gaaet i Opfyldelse. Det er blevet berettet og troet, men nægtet, at Bestikkelser i en utrolig Udstrækning have fundet Sted ved de sidste Valg. Det er blevet paastaaet og troet, men nægtet, at Petitionerne imod Valgene for største Deelen ere tagne tilbage ifølge Bestikkelser, og at Herrer give Love i Underhuset, som under en god Justits burde afsone deres Forbrydelser i Newgates Fængsel. Paa Grændsen mellem Persien og det asiatiske Tyrki i Statholderskabet Bagdad ere høist alvorlige Stridigheder udbrudte i Anledning af et lidet District, som begge Magter gjorde Fordring paa Efterat den ubetydelige tyrkiske Besætning var udjaget af Perserne, samlede den tyrkiske Statholder Riza Ali Pascha alle de Tropper han kunde faae fat paa, men de bleve aldeles slagne af en mægtig persisk Hær og maatte trække sig tilbage inden for Grændsen. Da Jilbud bragte Efterretning herom til Constantinopel, kom Alt i den største Bevægelse, og der blev strax givet Ordre til, at alle Tropper i Syrien og andre Dele af Tyrkiet skulde samles og saa hurtig som muligt sendes til den truede Grændse. Ogsaa i andre Egne af det tyrkiske Rige er Tilstanden meget betænkelig: i Omegnen af Nissa og Sophiæ i Provindsen Bulgarien ere blodige Uroligheder udbrudte, og i Wallachiet, Servien og Moldau skulle russiske Udsendinge have bevirket en truende Spænding mellem Regjeringen og Undersaatterne.
Lolland-Falsters Stifts-Tidende, 1842-08-06
Gudstjeneste. Jmorgen begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1842-08-06
AVERTISSEMENTS. Da de efter Discipelclassernes Beskaffenhed forskjellige Underviisnings-Cursus, som skulle gjennemgaaes i Herlufsholms Skole, begynde forfra i Aar med tilstundende October Maaned, og dette Tidspunkt saaledes er det meest passende til nye Disciples Optagelse, saa ville de Forældre eller Værger, som agte at indsætte deres Sønner eller Myndlinge i Herlufsholms Stiftelse, behage at lade disse møde her paa Stedet den 1ste October om Morgenen Kl. 8 til præliminær Prøve, for at de, efterat deres Plads i Skolen er bleven bestemt overeensstemmende med Prøvens Udfald umiddelbart derpaa kunne optages iblandt Stiftelsens Elever, med mindre det ved Prøven skulde vise sig at en i Forhold til deres Alder betydelig Mangel paa Forkundskaber forhindrer deres Optagelse. Nogen Tid for den præliminære Prøve og i det seneste inden den 10de September udbeder Undertegnede sig at erholde Anmeldelse og de til Jndtrædelse bestemte Drengebørns Alder og de Pensa, de have gjennemgaaet i de forskjellige Fag, og vil da - hvis det ikke allerede skulde være skeet - meddele de respective Forældre eller Værger Underretning om, hvad en Eleve ved sin Optagelse i Stiftelsen skal medbringe af Klæder, Linned og andre Sager.
Lolland-Falsters Stifts-Tidende, 1842-08-06
For enhver Elev er den aarlige Betaling til Stiftelsen fremdeles 130 Rbd. Sølv. - Herfor erholder han Underviisning i alle de Discipliner, som der aflægges Regnskab for ved Examen artium, og desuden i Naturhistorie, Physik, Tegning, Skjønskrivning, Gymnastik, Vocalmusik, og, forsaavidt som de dertil bestemte Gratisttimer strække til, ogsaa i Jnstrumental musik; han nyder endvidere fri Kost, Logis, Varme og Vask samt Pleie og Læge i Sygdomstilfælde. Herlufsholm pr. Nestved den 31te Juli 1842. Dichmann, Rector.
Lolland-Falsters Stifts-Tidende, 1842-08-06
Ny Sæderug. Nakskov. 100 Tdr. udmærket Sæderug bekommes hos J. A. Kisky.
Lolland-Falsters Stifts-Tidende, 1842-08-06
Auction. At der Fredagen den 12te August førstkommende om Formiddagen Kl. 11 præcise, ved offentlig Auction, som afholdes paa Gaarden Liselund i Maglebrænde Sogn, bortsælges circa 150 Stkr. Faar og Lam til Tillæg, af dansk Race blandet med Disbley, tilligemed to ægte Disbley Væddere, det bekjendtgiøres herved. Adressecontoirets Commissionairer ere Dhrr. Boghdlr. Thierry i Nakskov, Kammerr. Suhr i Rødby, Postervediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg
Lolland-Falsters Stifts-Tidende, 1842-08-08
Lollands Falsters en, re, Tivende. Redigeret, trykt og udgivet af W. F. Laub i Nykjøbing. No 97. Mandagen den 8 August.
Lolland-Falsters Stifts-Tidende, 1842-08-08
Jndenlandske Efterretninger.
Lolland-Falsters Stifts-Tidende, 1842-08-08
Som allerede meldt blev det eenstemmig med 55 Stemmer vedtaget at nedsætte en Comitee til at tage denne vigtige Sag under Overveielse. (Da der i Begyndelsen af Mødet vare 62 Medlemmer, tilstede, sees det, at 7 Medlemmer under Discussionen maae have forladt Salen). Comiteens Medlemmer, som først i det 20de Møde bleve valgte, bestaaer af Bang, Ussing, Rosenørn-Lehn, Haastrup og Etatsraad Neergaard. J samme Møde valgtes til Medlemmer af Comiteen i Anledning af det ved Kammerraad Drewsen indgivne Andragende om Offentliggjørelse af vacante Skolelærerkald: Plesner, Drewsen og SehestedtJuel.
Lolland-Falsters Stifts-Tidende, 1842-08-08
J det 21de Møde anmeldtes det her i Bladet optagne Andragende fra endeel Gaardmænd paa Falster, hvilket blev efter Producentens Kammerraad Drewsens Ønske afleveret til Comiteen, der er nedsat i Sagen angaaende Forbedring i Huusmandsklassens Kaar.
Lolland-Falsters Stifts-Tidende, 1842-08-08
Ogsaa vi heder det i Ny Sjællandspost, redigeret af G. Siesbye - have modtaget private Efterretninger og Hs. Majestæt Kongens Reise, hvoraf der vil sees, at de Blade, der have gjort det til deres Opgave at følge Hs. Majestæt i Hælene overalt, just ikke erholde deres Beretninger aldeles fuldstændige. Saaledes have vi Jntetsteds læst om, at ved Jlluminationen i Varde havde en rig Reebslager opsat et Transparent med Jndskrift: "Nutidens Fordring, o Konge! Du give: Da først af Folket Du elsket vil blive. Nogle af Byens Embedsmænd, der bleve opmærksomgjorte paa den noget skarpe Form: da først, skulle forgiæves have søgt at formaae Rebslageren til at tage Transparentet ned. Hvorvidt alle de Festiviteter, hvorom hine Blade fortælle, ere et Udtryk af Alles Følelser ved denne Leilighed, vil man kunne see af en Yttring, hvortil vor Correspondent har været Vidne, af en Borger i Ribe, da man der afhandlede den næste Dags Arrangements i Anledning af Kongens Ankomst. De Slags Folk, sagde han, giver jeg Jntet for, hvis hele Liberalitet bestaaer i at holde Corsaren, og tale store Ord inde i deres egen Stue, men som snige sig fra det, naar Leilighed byder sig til at vise deres Sind i Gierning.
Lolland-Falsters Stifts-Tidende, 1842-08-08
En Qvarteermester ved Dragonregimentet i Aarhuus, som for en Maaned siden gik derfra, er den 27de f. M. fundet i en Rugager udenfor Frederiksport. Han havde skudt sig i Brystet med sin Pistol og havde en Kniv ved Siden af sig. Aarsagen til hans fortvivlede Handling var, at han af vedkommende Revision var bleven overbeviist om stor Uorden i sine Functioner.
Lolland-Falsters Stifts-Tidende, 1842-08-08
(Corresp.) Kjøbenhavn den 6te August. Efter et Rygte, som vi dog tør ansee for temmelig paalideligt, skulle atter to Slagtersvende for nylig en Morgenstund have gjort sig skyldig i den atroceForbrydelse af Voldtægt mod et Pigebarn paa 14 Aar. Efter hvad der fortælles traf de hende Kl. 3 om Morgenen paa Glaciet udenfor Vesterport. En tætved paa Marken sovende Lazzaron blev vækket ved Pigens Skrig, og kom til, hvorpaa Misgierningsmændene flygtede, men skulle siden være arresterede.
Lolland-Falsters Stifts-Tidende, 1842-08-08
Organisationen af den nye Criminal- og PolitiRet er nu definitiv bestemt ved kongelig Resolution.
Lolland-Falsters Stifts-Tidende, 1842-08-08
Der er især to Bestemmelser, som vi skulle fremhæve, fordi vi finde dem særdeles hensigtsmæssige. Den ene er, at Justitiarius-Embedet ikke skal beklædes af Politidirecteuren, men aldeles adskilles fra dennes Functioner, en meget vigtig Foranstaltning, at den dømmende Magt er skilt fra den executive, hvorved haves en stor Garanti mod denne sidstes Misbrug. Den anden er, at der ved hver undersøgende Protocol skal ansættes en lønnet Protocolfører og et Vidne, der begge skulle være tilstede under Forhandlingerne ved Protocollen, og underskrive denne tilligemed Dommeren. Det er en vigtig Foranstaltning lige behagelig og sikkrende for Part og Dommer; hidtil har Jnqvisiten tidt bagefter paastaaet, at hans Forklaringer have været urigtigt tilførte, men det vil nu blive forebygget. Af de øvrige Bestemmelser bemærke vi, at 5 Tilforordnede skulle votere i enhver Sag; det nuværende Kongens Fogeds Embede skal ophæves, og de under dette Embede henhørende civile Forretninger henlægges under Underfogden i Kjøbenhavn, der for Fremtiden skal bære Navn af Kongens Foged; saavel Hof- og Stadsrettens som Criminal- og Politirettens Tilforordnede skulle rangere indbyrdes, og kunne efter Ønske træde over fra den ene Ret til den anden, dog ikke uden forud erhvervet kongl. Resolution. Den nye Ret skal, som bekjendt, bestaae af 1 Justitiarius og 8 Assessorer og vil sandsynligviis have en Formindskelse af Hof- og Stadsrettens Assessorer til Følge, man antager 3. Vi meddeelte for kort siden, at der var indkommen 11-1200 Rbd. til Statsgjeldens Afbetaling. Da dette ikke stemmer med, hvad der senere er offentliggjort at være indkommet, have vi søgt Underretning om, hvorfra denne Uovereensstemmelse hidrører, og efter hvad vi have erfaret, skal den første Sum være den, hvorpaa man efter givne Løfter har calculeret, men som endnu ikke er indbetalt, den anden offentliggjorte Sum er den, som virkelig er indkommen. Hr. Regnskabsfører Hansen har nu begivet sig paa sit Korstog, og agter nok først at gjeste Fyen; han skal, efter Sigende, have modtaget en betydelig offentlig Understøttelse til denne Reise. Mag. Lindberg har i Dags Adresseavisen ladet bekjendtgjøre de af Foreningen vedtagne Bestemmelser, der i det Væsentlige indeholde, at man for 3 Mk. om Aaret har den Ære at være stemmeberettiget Medlem. En, nok for mange Aar siden, i Nykjøbing paa Falster afdød Skibscapitain Henrik Schierning er efter sin Død kommen i Bladet. "Politivennen for idag har nemlig meddeelt hans Gravskrift in extenso som en Mærkelighed ved sin meeningsløse Affattelse. Som tilkommende Præses for GeneralcommissariatsCollegiet betegner et almindeligt Rygte Hs. Kgl. Høihed Prinds Fr. Ferdinand.
Lolland-Falsters Stifts-Tidende, 1842-08-08
Et andet Rygte omtaler, at en alderstegen tydsk Monark agter at lade sig vie til venstre Haand til en fornem dansk Dame, der for Tiden er udenlands som Ledsagerinde hos en meget høi Dame.
Lolland-Falsters Stifts-Tidende, 1842-08-08
Udenlandske Efterretninger. Hertugen af Orleans Liig blev den 30te Juli i høitidelig Procession og med overordentlig Pragt ført fra Slottet Neuilly til den ærværdige og berømte Notre-Dame Kirke i Paris. Det hele Optog gik for sig i den bedste Orden, uden nogen Forstyrrelse eller noget Uheld, undtagen at nogle enkelte Tilskuere, som havde indtaget farlige Stillinger paa Bolværkerne ved Seinefloden og i Toppen af Træer, ved den store Trængsel skulle være styrtede ned og forulykkede. J de følgende Dage er Kirken aaben for Folket, som i overordentlig Mængde strømmer til for at see Liget af den elskede Kronprinds. - Deputeretkammerets Adresse til Kongen er denne Gang naturligviis kun en Gjenklang af Throntalen og udtaler Nationens Sorg, over Kronprindsens Død, dens Hengivenhed for Kongehuset og der grundede Haab om Landets fremtidige Ro og Lykke. Den 1ste dennes var Kammeret endnu ikke færdig med at undersøge Valgenes Gyldighed. Præsidentvalget skulde finde Sted, den 3die, og man antog som afgjort, at den moderate Sauzet vilde blive Præsident, da de Moderate af begge Partier vilde stemme paa ham, og de Conservative derfor havde opgivet deres Candidat Dupin og ligeledes erklæret sig for Sauzet, for ikke strax ved Forhandlingernes Begyndelse at lide et Nederlag. – Admiral Hugons Flaade er vendt tilbage fra Neapel til Tulons Rhed.
Lolland-Falsters Stifts-Tidende, 1842-08-08
Det engelske Underhuus beskjæftiger sig nu med Udgiftsbudgettet og det har, uden at nogen Stemme har reist sig derimod, bevilget de af Ministeriet forlangte Summer til den chinesiske og afganiske Krig. Man skynder sig som sædvanligt mod Sessionens Slutning, som vil finde Sted den 10de de.
Lolland-Falsters Stifts-Tidende, 1842-08-08
Ved en Trykfeil stod i forrige N, at Parlamentet skulde prorogeres til den 10de Aug.) En Duepost har fra Marseille bragt den Efterretning, at en ny Landpost er kommen fra Ostindien, men hvad den bringer, er endnu ubekjendt.
Lolland-Falsters Stifts-Tidende, 1842-08-08
Fra Berlin berettes, at under det russiske Keiser pars Sølvbryllupsfest i Petersborg en stor ulykkelig politisk Begivenhed er indtruffen, som ganske har fordunklet Festens Glæde; men hvad det er, der er skeet, berettes ikke, kun at Rygtet udsmykker og forandrer det Skeete paa tusinde Maader, og at alle saadanne Rygter vinde Styrke og Tiltro formedelst det usalige Hemmelighedsystem, som iagttages over alle russiske Forhold, da man i Preussen, hvis Konge dog er vendt tilbage fra hiin Fest, endnu næsten aldeles Jntet offentligt havde hørt derom, en Taushed, som under disse Omstændigheder har noget Rædsomt ved sig. En Efterretning var dog kommen fra Rusland, nemlig at Keiseren har benaadet alle de preussiske Undersaatter, som for Toldovertrædelser vare dømte til Siberien; men denne Efterretning har netop udbredt Forfærdelse, da det aldrig i noget preussisk Blad har været at læse, at saadanne grusomme Domme, hos vare af den russiske Regjering fældede over preussiske Undersaatter, hvilket kaster et frygteligt Lys over den russiske Grændsespærring, og vi kunne tilføie over den preussiske Censur.
Lolland-Falsters Stifts-Tidende, 1842-08-08
Kjøbenhavns Børscours den 5te August 1842. Hamborg 2 Maaneder – a vista 199 1/2. Species, 200. - 4 pCt. Kongelige Obligationer (uden Rente) 101 a 101 1/2 Rbd. Sedler. - Nationalbank Actier 105 1/2 a 106 Rbd. i rede Sølv.